Med på vognen i WWF-projekt "Sluk lyset Danmark"

WWF Verdensnaturfondens og TrygFondens event 'Sluk lyset Danmark' får nu for alvor luft under vingerne: I sidste uge besluttede Københavns borgerrepræsentation at deltage i 'Sluk lyset Danmark'.  Nu har Århus, Odense og Aalborg besluttet sig for også at markere deres engagementet i klima-sagen ved at slukke lyset i en time den 29. marts 2008 kl. 20.00. - Vi slukker lyset i Aalborg for at vise, at vi tager klimaforandringerne alvorligt.  Jeg håber, at kampagnen vil styrke folks bevidsthed om, at vi hver især har et ansvar for at spare på energien, og at vi skal gøre en fælles indsats, hvis vi skal nå vores ambitiøse klima-målsætninger, siger Aalborgs borgmester Henning G. Jensen (S).